**Tema№4:Maşynlary tomusky ulanyş möwsümine taýýarlamakda möwsimleýin tehniki hyzmata goşmaça.**

**Umumy sapagyň meýilnamasy.**

1.Awtomobili saklawa goýmagyň tertibi.

2.Uzak möhletleýin saklawda duran awtomobiller.

3.Maşynlar uzak möhletleýin saklawa goýulanda tehniki hyzmat.

- motoryň sowadyş ulgamyndan aşak temperaturada doňýan suwuklygy dökmek, ulgamy ýuwmak, distilirlenen suw bilen doldurmak; aşak temperaturada doňýan suwuklygy saklawa tabşyrmak;

- motoryň sowadyş ulgamyndan otlaýyş ýyladyjyny we kejebäni ýyladyjyny aýyrmak;

- perrigi herekete getiriji elektromagnit muftany utgaşdyrmak;

- saklaw ulgamynda suwuklygy çalyşmak (eger gerek bolsa) ;

- ýyladyjy serişdeleri maşyndan aýyrmak we ammara tabşyrmak işleri geçirilýär.

Maşynlary gyşky (tomusky) ulanyş möwsümine ulanmaga sürüjiler düzümi taýýarlamak boýunça okuw sapaklarynda aşakdakylar öwrenilýär:

- maşynlary öňde duran möwsüme taýýarlamagyň tertibi we ulanylyşyň kadalary;

- ulanyş maddy serişdeleri we olary ulanmagyň kadalary;

- ulanylyşyň öňde duran möwsüminde maşynlary sürmegiň aýratynlyklary;

- maşynlaryň geçijiligini ýokarlandyrmagyň serişdeleri we olary ulanmagyň kadalary.

**Awtomobili saklawa goýmagyň tertibi.**

Maşynlary saklamak aşakdakylary:

- maşynlary saklawa goýmaga ýörite taýýarlygy (konserwasiýa etmegi);

- saklawda duran maşynlary abat ýagdaýda saklamagy (tehniki hyzmaty, ýagdaýyny barlamagy ýagdaýy we otlap görmegi, täzeden konserwasiýa etmekligi, şinalary, akkumulýator batareýalaryny, ýangyç, ýag we beýleki ulanylýan maddy serişdeleri gysga ulanyş möhletli motorlary çalyşmagy (täzelemegi);

- maşyny saklawdan çykarmagy we ony niýetlenişi boýunça ulanmaga taýýarlamagy öz içine alýar.

Maşyny gurat ýagdaýda saklamak we ony bellenen möhletde niýetlenişi boýunça ulanmaga taýýar etmek aşakdakylar:

* maşyny saklawa goýmakda ýokary hilli taýýarlyk we häzirki zaman serişdeleriň hem-de konserwasiýanyň usullaryny ulanmak;
* maşynlaryň saklaw ýerlerini taýýarlamak‚ olarda maşyna daşky gurşawyň täsirlerinden goramak mümkinçiligi bolan we abat ýagdaýyny saklamagy üpjün edýän şertleri döretmek;
* saklaw ýerleri boýunça maşynlary dogry paýlamak we ýerleşdirmek;
* öz wagtynda ýokary hilli tehniki hyzmaty (reglament), maşynlaryň saklaw prosesindäki ýagdaýyny barlamak;
* maşyny öz wagtynda täzeden konserwasiýa etmek we ýag-ýangyç serişdelerini täzelemek, çäklendirilen ulanyş möhleti bolan parçalary çalyşmak;
* maşynyň agregatlaryny ähli möwsümleýin konserwasiýa işçi-konserwasion maddy serişdeler bilen doldurmak (ýangyç, ýaglar‚ çalgy ýaglar, suwuklyk) bilen üpjün edilýär.

Maşynlaryň saklawy gysga möhletleýin (bir ýyla çenli) we uzak möhletleýin (bir ýyldan ýokary) bolup biler.

Gysga möhletleýin saklawa ulanmaklyk üç aýyň dowamynda meýilleşdirilmeýän maşynlar goýulýar.

Hemişelik parklarda maşynlar hökmany ýagdaýda ýapyk jaýlarda we bassyrmalarda saklanylýar, meýdan şertlerinde kärhananyň wagtlaýyn ýerleşen ýerinde – açyk meýdanda saklanylýar.

**Uzak möhletleýin saklawda duran awtomobiller**, beýleki maşynlardan aýratynlykda saklanýar. Olaryň ýanyna girmeklik çäklendirilýär we ol kärhananyň ýolbaşçysy tarapyndan kesgitlenilýär.

Maşynlar gysga möhletleýin saklawa goýulanda:

- ýangyç baky, agregatlaryň we mehanizimleriň karterleri möwsümleýin ýa-da ähli möwsümleýin ýag-ýangyç serişdeleri bilen doldurlan;

- motoryň sowadyş ulgamyna poslama garşy durnukly suw (tomsuna) ýa-da pes temperatura durnukly sowadyjy suwuklyk (gyşyna) guýulýar: howanyň sowuk wagty sowadyş ulgamyndaky suw dökülýär;

- howanyň temperaturasy minus 150С we ondan aşak bolanda maşyndan akkumulýator batareýasy aýrylýar we akkumulýator batareýalary saklanylýan jaýda goýulýar;

- ätiýaçlyk şaý sepleriň toplumy düzgün boýunça maşynlarda, aýratyn ýagdaýlarda ammarlarda saklanylýar;

Maşynlar açyk meýdançalarda saklanylan ýagdaýynda olaryň brezent örtükleri (tent) aýrylýar, guradylýar we ýapyk jaýlarda saklanylýar. Brezent bolan ýagdaýynda maşynyň üsti ýapylýar.

**Maşynlar uzak möhletleýin saklawa goýulanda tehniki hyzmat**:

- maşynyň agregatlaryň we mehanizimleriň karterlerine ähli möwsümleýin işçi konserwasion ýaglar guýulýar we jebislendirilýär;

- dizel motorly maşynlaryň ýangyç baklary gyşky ýangyç bilen doldurylýar; karbýuratorly motorly maşynlaryň ýangyç baklary ýangyç bilen doldurylman boş goýulýar we işçi konserwasion motor ýaglar bilen işlenip arassalanýar;

- aýratyn karbýuratorly motorly maşynlar benzin ýangyjy guýulgy ýagdaýda goýmaklyga rugsat berilýär;

- karbýuratorly motorlaryň sowadyş ulgamy poslama garşy durnukly suwuklyk bilen arassalanylýar we pes temperatura durnukly sowadyjy suwuklyk guýulmaýar, dizel motorlara bolsa guýulýar;

- akkumulýator batareýalary akkumulýator saklanylýan jaýda goýulýar;

- aýratyn wajyp maşynlarda şassilerde akkumulýator batareýalaryny goýmaklyga rugsat berilýär we kiçi tokly zarýad astynda işçi ýagdaýa getirilýär;

- tekerler we ressoralar agramlyklardan boşadylýar;

- ätiýaçlyk şaý - sepleriň toplumy kärhananyň ammarlarynda saklanylýar;

Maşynlary saklawa goýmaklyga taýýarlanylanda tehniki hyzmat №1 we №2 işleri we parçalarda, mehanizimlerde, agregatlarda hem-de maşynda tutuşlygyna ýörite konserwasiýa işleri geçirilýär. Görkezilen işler munuň üçin ýörite taýýarlanylan hünärmenleriň güýji bilen tehniki hyzmat we bejeriş bölüminiň hünärmenleriniň we maşynyň sürüjileriniň (ekipažynyň) gatnaşdyrylmagynda ýerine ýetirilýär.

Maşyny saklawa goýmaklyga kärhananyň ýolbaşçysy, hünarmanleri işe taýýarlamaklygyň tertibi, saklamagyň görnüşi, saklawa goýulýan maşynlaryň görnüşi we parhlandyryjy (nomer) belgileri, saklaw ýeriniň enjamlarynyň tertibi, maşyny saklawa goýmaklygyň möhleti, işe taýýarlygyň we ýerine ýetirmegiň tertibi, serişdeler bilen üpjünçiligi, işe jogapkär adam, maşynlar uzak möhletleýin saklawa goýmaklyga taýýarlygyny barlamak boýunça iş toparynyň düzümini we meselelerini görkezilen tertipde görkezme berýär.

Saklawda duran maşynlaryň ýagdaýlaryna jogapkärçilik bölümiň ýolbaşçysynyň üstüne ýüklenilýär.

Açyk meýdançalarda we bassyrmalaryň (nawesleriň) aşagynda saklanylýan maşynlar plombalanýar.

Saklawda duran maşynlara (tirkeglerden we ýarym tirkeglerden başgalara) kartoçkalar doldurylýar (goşmaça 6 ), hem-de kejebäniň gapysynyň aýnasyna ýelmenilýär .

Uzak möhletleýin saklawda duran maşynlara mundan başga-da awtomobil tehnikalaryny we serişdeleri saklawa goýmaklygyň gollanmasynda göz öňüne tutylan görnüşde degişlilikde kartoçkalar ýöredilýär.

Maşynlara saklaw döwründe tehniki hyzmatlar geçirilýär, tehniki ýagdaýy barlanylýar, şeýle hem möhleti geçen akkumulýator batareýasy, şinasy, ýangyjy, ýaglary we dürli ulanylýan serişdeleri çalşylýar (täzelenilýär).

Uzak möhletleýin saklawda duran maşynlarda, işleri ýerine ýetirmegiň möhleti maşynlary barlamaklygyň we tehniki hyzmaty geçirmekligiň reje-meýilnamasynda görkezilýär.

Maşyny saklawdan çykarmak kärhananyň başlygynyň görkezmesi esasynda ýerine ýetirlip, maşynyň formulýaryna (pasportyna) bellik edilýär.